tomron87/hebrew-wikipedia-sentences-corpus huggingface dataset:
בין פעולותיה המשמעותית של הונגריה במסגרת זו, הגיע שר החוץ ההונגרי פטר סיירטו לביקור סולידריות בישראל לאחר טבח שבעה באוקטובר.
במישור הדיפלומטי, הייתה הונגריה בין 14 המדינות שהצביעו נגד בהצבעה באו"ם שקראה להפסקת אש מהמלחמה, היא התנגדה להחלטה לשדרג את מעמד הרשות הפלסטינית באו"ם ולהצעה הקוראת למסלול למדינה פלסטינית.
צעד משמעותי נוסף היה במהלך ביקור ראש הממשלה בנימין נתניהו בהונגריה, בה הודיע ראש ממשלת הונגריה ויקטור אורבן כי בעקבות צווי המעצר של בית הדין הפלילי הבין-לאומי נגד נתניהו ושר הביטחון הישראלי יואב גלנט, מדינתו פורשת מבית הדין הפלילי בהאג.
בין הונגריה לבין סלובקיה מתקיימים יחסים דיפלומטיים מלאים, ואף שיתוף פעולה בנושאים שונים.
במאה השמינית נוסדה המדינה הסלאבית הראשונה, נסיכות ניטרה, שמרכזה היה בעיר ניטרה שבמערב סלובקיה.
נסיכות ניטרה התרחבה עם השנים וכללה בשיאה את רובה של סלובקיה ושטחים של הונגריה.
בשנת 833 הובסה נסיכות ניטרה על ידי נסיכות מוראביה, והממלכה המשותפת כונתה מורביה הגדולה.
אף על פי שלהלכה היו מאוחדות, זכו שליטי נסיכות ניטרה, שהיו מוראבים לאוטונומיה רבה על גבול העצמאות.
החל מהמאה ה-11 סופחה סלובקיה לממלכת הונגריה ועקב פיתוחה היחסי לקחה חלק מוביל בממלכת הונגריה.
למשך קרוב למאתיים שנה נוהלה סלובקיה כחבל אוטונומי בשם נסיכות ניטרה בתוך הממלכה ההונגרית.
בתקופה זאת האוכלוסייה של ממלכת הונגריה התערבבה, כאשר סלובקים התיישבו בחלק הצפוני של הונגריה וגרמנים, ולאכים והונגרים התיישבו בסלובקיה.
בשנת 1241 פלשו המונגולים לסלובקיה והביאו לרעב גדול שהוביל למות חלק ניכר מאוכלוסיית סלובקיה.
בשנת 1461 הקים מתיאש הוניאדי, מלך הונגריה אוניברסיטה בבראטיסלבה, אך האוניברסיטה לא האריכה ימים.
כאשר האימפריה העות'מאנית כבשה חלקים מהונגריה, עברה בירת ממלכת הונגריה לבראטיסלבה.
עזיבת העות'מאנים את הונגריה במאה ה-18 הביאה לירידת קרנה של סלובקיה.
בעקבות תוצאות מלחמת העולם הראשונה פורקה האימפריה האוסטרו-הונגרית, וב-1918 צורפו סלובקיה ורותניה הקרפטית למוראביה ובוהמיה ליצירת צ'כוסלובקיה, וכך אף הוסכם בחוזה טריאנון (1920).
ההסדר הותיר אוכלוסייה הונגרית נכבדה המתגוררת בשטח סלובקיה, ומיעוט סלובקי קטן בהרבה בהונגריה.
מיד לאחר היווסדה, קם בצ'כוסלובקיה קו אנטי-הונגרי חזק, שהתבטא בסגירת האוניברסיטה המדעית אליזבת, ופירוק מונומנטים היסטוריים רבים שייצגו את האימפריה האוסטרו-הונגרית.
המיעוט ההונגרי (ולמיעוטים האחרים, כגון, גרמנים ורוסינים) לא נוכחו באספה המכוננת, ומשום כך לא הייתה להם השפעה על החוקה הצ'כוסלובקית החדשה.
עם זאת, על הנייר לפחות, הובטחו זכויות המיעוט והשימוש בשפות המיעוט במערכת החינוך ובייצוג המקומי.
אולם בפועל, שוויון זה מעולם לא מומש, שכן אלפי הונגרים וגרמנים אולצו למכור את אדמותיהם, נכלאו או שרכושם הוחרם.
בשל הקו האנטי-ההונגרי בצ'כוסלובקיה, הייתה ירידה ברמת הייצוג שלהם באספה הלאומית, והשפעתם על הפוליטיקה של צ'כוסלובקיה נותרה מוגבלת.
במחצית השנייה של שנות ה-30 היו בהונגריה כאלה שראו בגרמניה הנאצית את הכלי באמצעותו יושבו להונגריה השטחים שאבדו לה.
ואכן כבר בנובמבר 1937 הבטיח היטלר להונגרים כי יקבלו חלק מצ'כוסלובקיה, זאת במסגרת התוכנית הנאצית להשתלט על צ'כוסלובקיה ולפרק אותה.
ב-29 באוקטובר ביקשו הונגריה וצ'כוסלובקיה מאיטליה וגרמניה להיות לבוררים בסכסוך ביניהן, והודיעו מראש כי יכבדו את תוצאות הבוררות.
הבוררות התקיימה בטירת בלוודרה בווינה, ב-2 בנובמבר 1938. הבוררים היו שר החוץ הגרמני ריבנטרופּ ושר החוץ האיטלקי גליאצו צ'אנו.
בפסק הבוררות נקבע כי סלובקיה תעביר להונגריה שלושה מחוזות בסלובקיה, וכן שטחים נרחבים בזובקרפטיה, בסך הכל 12,000 קמ"ר.
ב-14 במרץ 1939 הכריזה סלובקיה על עצמאותה ועל הקמת הרפובליקה הסלובקית, והונגריה הייתה המדינה הראשונה שהכירה בה דה פקטו ודה יורה.
בעקבות כך רותניה הקרפטית הכריזה אף היא על עצמאות, אך נכבשה מיד על ידי הונגריה.
עד מהרה פלשו כוחות הונגריים לסלובקיה, והלחימה נמשכה עד ה-4 באפריל אותה שנה, אז ממשלת טיסו הסכימה להיכנע להונגריה, ומסרה לה כ-1000 קמ"ר במזרח סלובקיה.
ב-23 במרץ חתמה סלובקיה על אמנת ברלין עם גרמניה הנאצית, במטרה שתתן לה תמיכה נגד שאיפותיה הטריטוריאליות של הונגריה.
בספטמבר 1939 השתתפה סלובקיה במתקפה הגרמנית נגד פולין, ואף קיבלה שטחים שהועברו לפולין בשנת 1938. הונגריה לעומת זאת תמכה בפולין, ומשום כך סירבה לצבא הסלובקי להשתמש ברכבות הונגריות בדרכו לפולין, ולאחר מכן אף קלטה עשרות אלפי פליטים מפולין.
במהלך השנתיים הראשונות של מלחמת העולם השנייה, סלובקיה והונגריה ניסו לשפר את היחסים עם ברית המועצות, ולהשתמש בהתקרבות הסובייטית-הגרמנית לצורך האינטרסים שלהם.
בעוד הסלובקים ניסו לשתף פעולה עם הקרמלין על בסיס הטענות הסובייטיות לזקרפטיה, ההונגרים תכננו פעולה מקבילה עם הצבא האדום נגד רומניה, להחזרת טרנסילבניה להונגריה ובסרביה לברית המועצות.
לעומת זאת, מוסקבה היססה עד קיץ 1940, האם לבחור בהתקרבות לסלובקיה (ורומניה), או לתמוך בשאיפות הונגריה.
ביוני 1940 תמכו הרוסים בתביעות הונגריה נגד רומניה, ובעקבות כך הצליחה הונגריה ללחוץ על גרמניה הנאצית לאשר בבוררות וינה השנייה באוגוסט 1940 את דרישותיה לסיפוח צפון טרנסילבניה.
ב-3 בספטמבר 1940 חתמה ברית המועצות על הסכם סחר עם הונגריה, אך לא מחתה נגד הצטרפותה של הונגריה להסכם התלת-צדדי בנובמבר 1940. בסתיו 1941 שלחו הרוסים את דגלי הונגריה, שנתפסו במהלך דיכוי המרד ההונגרי של 1848 על ידי הצבא הרוסי.
עם זאת, הקרמלין לא הצליח להתגבר על השפעת ברלין בהונגריה, אשר מילאה את תפקיד המגן נגד הרוויזיוניזם הסלובקי, ומסרה לה שטחים חדשים ביוגוסלביה בסתיו 1941.
ביוני 1941 הכריזו שתי המדינות מלחמה על ברית המועצות, ובדצמבר אותה שנה הכריזו מלחמה על בריטניה וארצות הברית.
במהלך שנת 1942 השתפרו היחסים בין סלובקיה להונגריה, ולאחר התהפכות הגלגל לטובת בעלות הברית ניסו שתי המדינות לעבור לצד בעלות הברית.
בינתיים, הונגריה רמזה באופן לא רשמי לסלובקיה כי ניתן יהיה לבטל את גבולות 1938, אם תתמזג סלובקיה עם הונגריה בקונפדרציה.
בקיץ 1944 פרץ המרד הסלובקי, ובעקבות כך כבשו הגרמנים את המדינה לחלוטין, ובאוקטובר אותה שנה כבשו הגרמנים את הונגריה, והחליפו את מיקלוש הורטי, שניסה לעבור לצד בעלות הברית, בפרנץ סלשי איש צלב החץ, שהיה פרו-גרמני.
לאחר סיום המלחמה הוקמה צ'כוסלובקיה מחדש, והוחזרו לה כל שטחיה משנת 1938, למעט רותניה הקרפטית שנמסרה לברית המועצות.
בסוף שנות ה-40 הפכו שתי המדינות למדינות קומוניסטיות המקורבות לברית המועצות, ושתיהן אף היו חברות בברית ורשה.
"אמנת בודפשט" משנת 1977, בין הונגריה לצ'כוסלובקיה, הייתה תוכנית להקמת סכרים על הדנובה ולהקמת תחנת כוח הידרואלקטרית.
הפרויקט המשותף נועד לכסות שטח של כ-150 ק"מ, לאורך הגבול בין סלובקיה להונגריה, מגאבצ'יקובו, סלובקיה, במערב, לנאג'מארוש, הונגריה, במזרח.
הבנייה החלה בתקופת קריסת ברית המועצות בשנת 1991, אבל רק בצד הסלובקי.
בשנת 1989 הונגריה השעתה את השתתפותה, ובשנת 1992 נסוגה מן האמנה, תוך התייחסות לסוגיות סביבתיות.
הדבר עורר מחלוקת בינלאומית שטרם נפתרה בין סלובקיה להונגריה.
השלטון הקומוניסטי בצ'כוסלובקיה הופל במהפכת הקטיפה בשנת 1989, ובאותה שנה נפתחו גם הגבולות בהונגריה ובשנת 1990 נערכו במדינה בחירות חופשיות.
בשנת 1992 הוביל ראש ממשלת סלובקיה ולדימיר מצ'יאר מהלך של הפרדה מהרפובליקה הצ'כית, ובעקבותיו פוצלה המדינה הפדרלית של צ'כיה וסלובקיה, בדרכי שלום, באופן רשמי ב-1 בינואר 1993.
בשל סירובה של הונגריה לחתום על אמנה בהכרת הגבולות ההדדיים, וגם מפני שהונגריה הכריזה על כוונתה להתערב בעניינים הפנימיים של סלובקיה במטרה להגן על המיעוט ההונגרי, היו היחסים בין שתי המדינות מתוחים.
בשנת 1995 נכנס לתוקף בסלובקיה חוק הלשון הסלובקית, אשר דרש מעובדי מדינה לדבר רק בסלובקית, והטיל קנסות על השימוש בשפות זרות במסמכים ציבוריים או בשידורים ללא תרגום לשפת המדינה.
אמנם, המיעוטים הלאומיים היו פטורים מכמה מהוראות החוק.
בשנת 1999 פסק בית המשפט העליון הסלובקי כי הקנסות אינם חוקתיים, ובעקבות כך בוטלו הקנסות.
בשנת 2009 נחקק בסלובקיה חוק השפה הקובע שימוש מועדף בשפה הסלובקית בכל מוסדות המדינה.
כמו כן, כל המסמכים בבתי הספר של המיעוטים צריכים להיות משוכפלים בשפה הסלובקית, וכן החוק קובע כי שמות הרחובות והבניינים בכל מקום בסלובקיה חייבים להיות מוצגים גם בשפה הסלובקית.
בהונגריה זעמו על ההחלטה האוסרת שימוש בשפות המיעוט במוסדות השלטון, וטענו כי הוא פוגע בזכויות המיעוט במדינה.
באותה שנה היה אמור נשיא הונגריה לאסלו שויום לבקר במשך יום אחד בעיר קומרנו בסלובקיה ולחנוך פסל של אישטוון הקדוש בעיר.
אולם בעקבות סירובו להיפגש עם צירים סלובקים, ועיתוי הביקור שהיה ביום השנה לפלישה הסובייטית לצ'כוסלובקיה, אסרה ממשלת סלובקיה את כניסתו לתחומיה, ובעקבות כך הגישה ממשלת הונגריה תלונה לבית הדין של הנציבות האירופית.
ב-26 באוגוסט 2009 נזרקו כמחאה על ההתנהלות הסלובקית שני בקבוקי תבערה לעבר השגרירות הסלובקית בבודפשט, אך הם לא התלקחו, ולמחרת הותקף השגריר הסלובקי בהונגריה, אולם כמחווה של רצון טוב לא התלוננה ממשלת סלובקיה על המקרים.
בשנת 2010 הועבר חוק בפרלמנט ההונגרי, שנותן אזרחות הונגרית גם למדיארים שאינם חיים בהונגריה.
בעקבות כך נוצרה תסיסה חזקה בסלובקיה, בשל טענתה שבעקבות כך ייווצר פתח לתביעה הונגרית לספח שטחים מסלובקיה המיושבים בהונגרים רבים, ומשום כך הוחלט בסלובקיה על ביטול האזרחות הסלובקית למי שיקבל אזרחות הונגרית.
סחר הדדי ממלא תפקיד חשוב בכלכלת שתי המדינות.
בשנת 2015 סלובקיה הייתה מדורגת במקום השלישי בסחר היצוא של הונגריה, ואילו הונגריה הייתה בין עשר המדינות החשובות ביותר בסחר של סלובקיה (יצוא: המקום השישי, יבוא: המקום השמיני).
חברות הונגריות נחשבות למשקיעים הגדולים ביותר בסלובקיה, ובשנת 2012 סך ההשקעות ההונגריות בסלובקיה הגיע ל-2.096 מיליארד אירו
הונגריה מחזיקה בסלובקיה שגרירות בברטיסלבה וקונסוליה כללית בקושיצה.
סלובקיה מחזיקה בהונגריה שגרירות בבודפשט וקונסוליה כללית בבקשצ'בה.
יחסי הונגריה–יוון הם היחסים בין יוון והונגריה.
שתי המדינות כוננו יחסים דיפלומטיים ב-7 ביולי 1956, והחליפו שגרירים ב-24 באוגוסט 1964.
שתי המדינות הם חברות בארגון לביטחון ושיתוף פעולה באירופה, בנאט"ו ובאיחוד האירופי.
כ-2,500 תושבים ממוצא יווני חיים בהונגריה.
באפריל 1998 ביקר נשיא יוון קוסטנטינוס סטפנופולוס בהונגריה
בנובמבר 2000 ביקר ראש ממשלת יוון קוסטאס סמיטיס בהונגריה
בינואר 2003 ביקר ראש ממשלת הונגריה פטר מדגייסי ביוון
בספטמבר 2003 ביקר נשיא הונגריה פרנץ מאדל ביוון
הסכם שיתוף פעולה אווירי (1963)
הסכמה על הימנעות של כפל מס על הכנסות (1984)
הסכם על קידום והגנה על השקעות (1989)
הסכם לשיתוף פעולה כלכלי, תעשייתי וטכנולוגי (1980)
הסכם על דרכי תחבורה בינלאומיות (1977)
הסכם לשיתוף פעולה בנושא תיירות (1987)
הסכם בדבר שיתוף פעולה חקלאי (2001)
יחסי הונגריה–סלובניה הם היחסים הדיפלומטיים הרשמיים שבין הונגריה לבין רפובליקת סלובניה.
היחסים שבין הונגריה לסלובניה כוננו ב-16 בינואר 1992 מיד לאחר עצמאותה של סלובניה מיוגוסלביה.
ב-7 במרץ 2001 ביקר ראש ממשלת סלובניה יאנז דרנובשק בהונגריה במסגרת ביקור רשמי.
ב-8 במאי 2001 ביקר שר החוץ הסלובני ד"ר דימיטרי רופל בהונגריה וב-16 במאי התרחש טקס חניכת קו הרכבת ההונגרי-סלובני על גבול שתי המדינות, בעיירה הודוש שנמצאת בקרבת מקום.
הטקס נעשה בהשתתפות שני ראשי הממשלה של שתי המדינות.
ב-1 ביוני 2001 ביקר הנשיא ההונגרי פרנץ מאדל בסלובניה.
שתי המדינות חתמו על למעלה מ-70 הסכמים בילטרליים.
הונגריה מיוצגת בהונגריה בדרג השגרירות באמצעות שגרירות שהיא מחזיקה בליובליאנה, בירת המדינה.
הונגריה מיוצגת בסלובניה גם בדרג הקונסולרי באמצעות קונסוליה רשמית שהיא מחזיקה בלנדאווה.
סלובניה מיוצגת בהונגריה בדרג השגרירות באמצעות שגרירות שהיא מחזיקה בבודפשט, בירת המדינה.
סלובניה מיוצגת בהונגריה גם בדרג הקונסולרי באמצעות קונסוליה רשמית שהיא מחזיקה בסנטגוטהארד.
יחסי הונגריה–פולין הם היחסים הדיפלומטיים שבין הונגריה לבין רפובליקת פולין.
היחסים בין שתי המדינות החלו בימי הביניים.
שתי המדינות חולקות היסטוריה משותפת כשתי מדינות מרכז אירופה, וכאיחוד אחד גדול.
שתי המדינות חולקות דת משותפת ותרבות ואף חלקו בעבר שליטים.
שתי המדינות חוגגות את קשרן ב-23 במרץ מדי שנה.
שתי המדינות הן חברות מלאות בארגון נאט"ו, אליו הצטרפו באותו היום (12 במרץ 1999).
שתי המדינות הן חברות באיחוד האירופי ולוקחות חלק פעיל בקבוצת וישגראד (יחד עם סלובקיה וצ'כיה).
היחסים הטובים בין פולין להונגריה החלו בימי הביניים.
בתי האצולה הפולניים וההונגרים (למשל שושלת פיאסט, או בית ארפאד) התרועעו זה עם זה לעיתים קרובות; המלך ההונגרי הנודע לאסלו הראשון, מלך הונגריה היה פולני למחצה.
לאיוש הראשון, מלך הונגריה היה מלך הונגריה וקרואטיה מ-1342 ומלך גם על פולין מ-1370 עד מותו ב-1382.
הוא היה יורשו של אביו, קארוי הראשון, מלך הונגריה מבית אנג'ו (מלך הונגריה וקרואטיה) ויורשו של דודו, קז'ימייז' השלישי, מלך פולין "הגדול" (האחרון משושלת פיאסט).
למלך קז'מייז' לא היו יורשים לגיטימיים.
ככל הנראה, כדי לספק המשכיות נאמנה לשושלתו, הוא מינה את אחיינו המלך לאיוש הראשון מהונגריה, להיות יורשו בפולין.
בתו הצעירה של לאיוש, ידוויגה ירשה את כס המלוכה הפולני והייתה למלכה על פולין למשך 15 שנה.
ידוויגה הייתה פטרונית והיא הייתה מלכה פופולרית מאוד בפולין של המאה ה-14.
במאה ה-15 שתי המדינות חלקו לתקופת זמן קצרה את אותו המלך ולדיסלב השלישי, מלך פולין והונגריה שמלך למשך 4 שנים על שתי המדינות ולמשך 10 שנים על פולין לבד.
ולדיסלב נפטר בגיל 20 בלבד כאשר נפל בקרב נגד הטורקים שהיו באזור העיר וארנה שבבולגריה.
במאה ה-16 בחרה פולין את המלך סטפאן באטורי ההונגרי למלוך עליה.
במהלך המהפכה ההונגרית של 1848, הגנרל הפולני, יוזף בם הפך לגיבור לאומי של הונגריה ופולין כאחד.
הוא הופקד על הגנת טרנסילבניה בסוף 1848, ובשנת 1849, הפך לגנרל הראשי של כוחות הסקלרים הלוחמים.
ב-8 באוגוסט 1849 הוא נפטר תוך הגנה על הלאום ההונגרי.
הוא היה אחד מהמקימים של הלגיון הפולני שהשתתף בכל הקרבות החשובים במלחמה.
בסוף המלחמה נמלטו שרידי הלגיון לטורקיה, הם היו 800 במספר ונמלטו יחד עם ההונגרים האנטי-הבסבורגים.
היה זה מאבק מזוין בין ברית המועצות אשר עדיין הייתה מצויה בחבלי הקמתה, ובין הרפובליקה הפולנית השנייה אשר זה עתה קמה.
הגבולות בין פולין ורוסיה הסובייטית לא הוגדרו במדויק בהסכם ורסאי והמצב הכאוטי שהביאה עמה המהפכה הרוסית ומלחמת האזרחים ברוסיה שבעקבותיה, כמו גם הנסיגה הגרמנית מחבלי הארץ שהחזיקה גרמניה במזרח, גרמו לבלבול נוסף.
תקריות גבול זעירות החריפו לכלל לוחמה גלויה בעקבות ניסיונו של פילסודסקי לנצל את חולשת הרוסים, ולפלוש לאוקראינה בתחילת שנת 1920. באזור קייב נתקל פילסודסקי בהתנגדותו של הצבא האדום, ונהדף עד לבירתו, ורשה.
כוחות צרפתים (ובהם שירת אף קצין צעיר בשם שארל דה גול) בראשות הגנרל מקסים וייגאן (שלימים יעמוד בראש הצבא הצרפתי המובס במלחמת העולם השנייה) סייעו לארגן את הצבא הפולני על פי קווים מערביים, לשפר את חימושו, אימונו, והלוגיסטיקה שלו.
על אף שבמהלך חודשי הקיץ נראתה נפילת ורשה כוודאית, השיגו כוחות פולין באוגוסט ניצחון מפתיע ומכריע, והחלו בהתקדמות מזרחה, עד להשגת הפסקת אש באוקטובר 1920. הסכם ריגה, שנחתם בריגה במרץ 1921, סיים את המלחמה, קבע את גבולה המזרחי של פולין, וחילק את שטחי המריבה בין פולין ובין ברית המועצות.
במלחמה עזרה הונגריה לפולין רבות.
הממשלה לשלוח 30,000 פרשים לעזרתה של פולין, אך ממשלת צ'כוסלובקיה סירבה לאפשר להם לעבור דרך האזור המפורז שהיה קיים בין צ'כוסלובקיה והונגריה מאז סוף מלחמת העולם הראשונה.
עם זאת, כמה רכבות תחמושת הונגריות הגיעו לפולין.
במועצת הסטודנטים במכון הטכני בבודפשט שהתקיימה ב-22 באוקטובר 1956, העלו הסטודנטים דרישות, והפגינו סולידריות עם האירועים בפולין.
בלילה שבין 22 ו-23 באוקטובר שוכפלו דרישות הסטודנטים לכרוז שהופץ ידנית, נתלה על קירות ועל עמודי חשמל, ונשלח על ידי נציגי הסטודנטים לפועלים במפעלים.
הנחת העבודה של אנשי המפלגה הקומוניסטית הייתה כי המרד ידוכא בתוך מספר שעות ללא התנגדות של ממש על ידי הכוחות הרוסיים אשר יגיעו לבודפשט.
המזכיר הראשון של המפלגה ארנו גרו קרא להתערבותם של הסובייטים (פעולה שיוחסה בטעות על ידי ההמונים לנאג') והיה ברור כי במהלך הלילה יגיעו הכוחות הרוסיים לבודפשט.
למורדים לא היה אמון בממשלתו של נאג', שהיה אמנם רפורמיסט, אך זוהה עם המשטר הקומוניסטי, אשר מטעמו היה ראש ממשלה כשנתיים בין 1953 ל-1955.
בין ה-23 באוקטובר ל־3 בנובמבר 1956 לחמו מורדים בכל רחבי הארץ נגד הכוחות הרוסיים המתערבים.
הפולנים הביעו הזדהות עם האירועים שקרו בהונגריה, דרכם להביע אותה הייתה תרומת דם.
עד סוף המלחמה תרמו 11,196 פולנים דם.
הצלב האדום סניף פולין שלח להונגריה 44 טון ציוד רפואי דרך האוויר.
דרך היבשה נשלחו כמויות גדולות אף יותר.
לאחר התפרקות המשטר הקומוניסטי, היחסים שבין שתי המדינות חזרו להיות טובים כשהיו.
שתי המדינות הצטרפו אל האיחוד האירופי ואל ברית נאט"ו באותו היום ויצרו את קבוצת וישגראד יחד עם סלובקיה וצ'כיה.
בשנת 2007 החלו לציין בשתי המדינות את "יום הידידות ההונגרי-פולני" ב-23 במרץ מדי שנה.
וכל שנת 2016 הוקדשה בפולין ובהונגריה לסולידריות והזדהות עם העם השני.
במהלך העשור השני של המאה ה-21, התקיים שיתוף פעולה אסטרטגי הדוק בין ממשלת פידס בהונגריה וממשלת חוק וצדק בפולין.
שתי המדינות החברות באיחוד האירופי תמכו זו בזו בסכסוכי הנפרדים שלהן עם בריסל אשר עסקו בשלטון החוק.
בשנת 2022, המדינות היו במתיחות בשל הפלישה הרוסית לאוקראינה ויחסן השונה של הממשלות לרוסיה.
סגן ראש ממשלת פולין אמר גם כי שיתוף פעולה נוסף עם בודפשט אינו אפשרי אלא אם תשתנה גישת הממשלה לתוקפנות רוסיה נגד אוקראינה.
ב-20 בדצמבר 2024, הונגריה העניקה מקלט מדיני לסגן שר המשפטים הפולני לשעבר, מרסין רומנובסקי, שהואשם בשחיתות בפולין.
כתוצאה מכך, משרד החוץ של פולין תיאר את ההחלטה כ"פוגענית לאזרחים ולרשויות הפולניות" והחזיר ללא הגבלת זמן את השגריר הפולני בהונגריה.
פולין מיוצגת בהונגריה בדרג השגרירות באמצעות שגרירות שהיא מחזיקה בבודפשט, בירת המדינה.
פולין מיוצגת בהונגריה גם בדרג הקונסולרי באמצעות קונסוליה רשמית שהיא מחזיקה בסגד.
הונגריה מיוצגת בפולין בדרג השגרירות באמצעות שגרירות רשמית שהיא מחזיקה בוורשה, בירת המדינה.
הונגריה מיוצגת בפולין גם בדרג הקונסולרי באמצעות 5 קונסוליות שהיא מחזיקה בערים: קרקוב, פוזנן בידגושץ', לודז', ושצ'צ'ין.
יחסי הונגריה-מלזיה הם היחסים הדו-צדדיים בין הונגריה לבין פדרציית מלזיה.
היחסים הדיפלומטיים בין המדינות כוננו ב-1969. שגרירות מלזיה בבודפשט הוקמה בשנת 1993. השגרירות ההונגרית נסגרה בשנת 2009 בשל משבר כלכלי.
למרות זאת, היחסים הדיפלומטיים בין המדינות היו מיוצגים דרך שגרירות הונגריה באינדונזיה.בשנת 2015, נפתחה מחדש השגרירות ההונגרית.
הונגריה ומלזיה מקיימות שיתוף פעולה מסחרי וכלכלי:
בשנת 2015, שווי הסחורה שיוצאה ממלזיה להונגריה הגיעה לסך 331 מיליון דולר אמריקאי והיא כללה בעיקר מחשבים, טלפונים, גומי, מחשבונים ועוד.
באותה שנה, שווי הסחורה שיוצאה מהונגריה למלזיה הגיעה לסך 152 מיליון דולר אמריקאי והיא כללה בעיקר מחשבים, טורבינות גז, מכוניות, אוכל חיות ועוד.
בשנת 2014, שווי הסחורה שיוצאה ממלזיה להונגריה הגיעה לסך 262 מיליון דולר אמריקאי והיא כללה בעיקר מחשבים, חלקי מכוניות, טלפונים, מזגנים ועוד.
באותה שנה, שווי הסחורה שיוצאה מהונגריה למלזיה הגיעה לסך 144 מיליון דולר אמריקאי והיא כללה בעיקר מחשבים, מכוניות, עץ, תקליטים, אוכל חיות ועוד.
הונגריה מיוצגת במלזיה על ידי שגרירות בקואלה לומפור, בירת מלזיה.
מלזיה מיוצגת בהונגריה על ידי שגרירות בבודפשט, בירת הונגריה.
יחסי הונגריה–סן מרינו הם היחסים הדיפלומטיים שבין הונגריה לבין הרפובליקה המרוממת של סן מרינו.
הונגריה אינה מיוצגת בסן מרינו, הן בדרג השגרירות והן בדרג הקונסולרי.
השגרירות המייצגת את הונגריה נמצאת ברומא, בירת איטליה.
סן מרינו מיוצגת בהונגריה על ידי שגרירות שהיא מחזיקה בסן מרינו, בירת סן מרינו עצמה.
הסכם בדבר הקמת הקונסוליה כללית - 23 בנובמבר 1976
הסכם בדבר ביטול דרישות הוויזה - 26 בפברואר 1990
הסכם בדבר כינון היחסים הדיפלומטיים בין המדינות - 24 במאי 1991
הסכם בדבר מניעת כפל מס - 15 בספטמבר 2009
בשנת 2016, שווי הסחורה שיוצאה מהונגריה לסן מרינו הגיעה לסך 49.2 אלף דולר אמריקאי והיא כללה מי גבינה, מוצרי טקסטיל, לתת ועוד.
באותה שנה, שווי הסחורה שיוצאה מסן מרינו להונגריה הגיעה לסך 501 אלף דולר אמריקאי והיא כללה מכונות שטיפה, שסתומים ועוד.
יחסי הונגריה–פקיסטן הם היחסים הפוליטיים, הכלכליים והתרבותיים שבין הונגריה לבין הרפובליקה האסלאמית של פקיסטן.
שתי המדינות כוננו יחסים דיפלומטיים ב-26 בנובמבר 1965. מאז 1970, הונגריה מחזיקה שגרירות באסלאמאבאד יחד עם קונסוליה בקראצ'י וקונסוליה כללית בלאהור.
ממשלת הונגריה מביעה רצון רב בהגברת הסחר והיחסים הכלכליים עם פקיסטן, הממשלה שוקלת לבחון שוקי סחר חדשים יחד עם הרחבת תחום המסחר על מנת להגביר את הפעילות העסקית שלה ברחבי פקיסטן.
השגריר ההונגרי בפקיסטן, איסטבאן סאבו, ציין דברים אלו לאחר שפנה ללשכת המסחר והתעשייה של אסלאמאבאד (ICCI).
בנוסף, השגריר ציין כי הונגריה ופקיסטן נהנות ממערכת יחסים לבבית וכי שתי המדינות מפעילות מאמצים רבים על מנת לשפר את היחסים הכלכליים והבילטראליים ביניהן.
השגריר ציין כי הונגריה השקיע מעל 1.4 מיליארד דולר במגזר האנרגיה בפקיסטן, בעוד שבשנת 2012 היקף הסחר בין המדינות הסתכם ב-56 מיליון דולר אמריקאי.
MOL היא החברה ההונגרית הגדולה בפקיסטן בתחום הנפט, אשר מספקת מקום עבודה ל-600 תושבים.
ממשלת הונגריה העניקה לפקיסטן סיוע הומניטרי במהלך רעידות האדמה בקשמיר בשנת 2005 ובמהלך השיטפונות ב-2010.
בשנת 2016, ייצאה הונגריה לפקיסטן סחורה בשווי 53.2 מיליון דולר אמריקאי.
נתחים גדולים מהסחורה הם אביזרי משרד, טורבינות גז, טלפונים, בגדים משומשים, מכוניות, מכסי פלסטיק, נייר טואלט, זרעים ומים בטעמים.
לעומתה, פקיסטן ייצאה להונגריה סחורה בשווי 17.1 מיליון דולר אמריקאי.
נתחים גדולים מהסחורה הם בגדי כותנה, כותנה, ציוד שידור, מלח, ציוד ספורט, אורז, מבודדים חשמליים, טלפונים ונעלי עור.
יחסי הונגריה–הממלכה המאוחדת, הם יחסי החוץ בין הונגריה לבין הממלכה המאוחדת.
היחסים בין האימפריה האוסטרית, שכללה אף את ממלכת הונגריה, לבין ממלכת אנגליה כוננו בימי הביניים, אולם היחסים הרשמיים ביניהם החלו בשנת 1799. במהלך המרד ההונגרי של 1848 ביקש פרנץ יוזף, קיסר אוסטריה סיוע צבאי מהרוסים.
ההונגרים האמינו שהאימפריה הבריטית לא תתיר נוכחות רוסית בהונגריה.
ואכן שר החוץ הרוסי פנה לממשלת בריטניה בשאלה לתגובתה.
למרבה ההפתעה, הבריטים עודדו את הרוסים לסייע לאוסטרים, אולם התנו זאת בכך שמיד לאחר דיכוי המרד, יתפנו הרוסים מהונגריה.
הסיבה לכך הייתה שבריטניה ביקשה לצמצם את ההשפעה הרוסית בבלקן, ותנאי הכרחי לכך היה אימפריה אוסטרית חזקה.
שני העמים היו אויבים במהלך מלחמת העולם הראשונה ומלחמת העולם השנייה, ולאחר המלחמה היו המדינות בשני צדדים מנוגדים של המלחמה הקרה; בריטניה הייתה חלק ממדינות המערב, בעוד הונגריה הייתה חלק מברית ורשה.
במהלך המרד ההונגרי בשנת 1956 לא קיבלו ההונגרים תמיכה מהבריטים, בשל מעורבותם במשבר סואץ שאירע באותה העת.
בשנת 1999 הצטרפה הונגריה לנאט"ו, ובשנת 2004 היא הצטרפה לאיחוד האירופי, וכיום קיימים בין המדינות יחסים חמים.
הונגריה מחזיקה בבריטניה שגרירות בלונדון, ו-5 קונסוליות בבלפסט, קארדיף, אדינבורו, ליברפול וטורקי.
מאידך, בריטניה מחזיקה בהונגריה שגרירות בבודפשט בלבד.
יחסי הונגריה–מונקו הם היחסים הדיפלומטיים הרשמיים שבין הונגריה לבין נסיכות מונקו.
עד שנת 2016 בין שתי המדינות לא שררו יחסים דיפלומטיים איך התקיים ייבוא וייצוא של סחורות ותיירים נכנסו ויצאו באופן חופשי (הכניסה למונקו היא חופשית דרך צרפת).
ב-2 במאי 2016 נערך טקס כינון יחסים דיפלומטיים רשמיים בין הונגריה לבין נסיכות מונקו בפריז, שגרירות הונגריה בפריז הואמנה גם על מונקו בהתאם.
הונגריה ומונקו יכלו לכונן את היחסים הדיפלומטיים אודות לאמנה המתירה את מונקו מצרפת בקשרי החוץ שלה שנחתמה ב-1 בדצמבר 2005.
מונקו היא המדינה האחרונה שכוננה עם הונגריה יחסים דיפלומטיים רשמיים, וכך השלימה הונגריה יחסים עם כל מדינות אירופה.
הונגריה אינה מיוצגת במונקו בדרג השגרירות, אלא באמצעות השגרירות שהיא מחזיקה בפריז, בירת צרפת הסמוכה, ואמונה על מונקו.
הונגריה מיוצגת במונקו בדרג הקונסולרי באמצעות קונסוליה שהיא מחזיקה בעיר המדינה עצמה.
מונקו אינה מיוצגת בהונגריה בדרג השגרירות.
מונקו מיוצגת בהונגריה בדרג הקונסולרי באמצעות קונסוליה שהיא מחזיקה בבודפשט, בירת המדינה.
יחסי הונגריה–יפן הם יחסי החוץ בין הונגריה לבין יפן.
היחסים בין המדינות כוננו לראשונה בשנת 1869, כאשר הונגריה הייתה חלק מהאימפריה האוסטרו-הונגרית, ובשנת 1871 נפתחה שגרירות קיסרית בטוקיו.
באוגוסט 1914 הצטרפה יפן למלחמת העולם הראשונה לצד מדינות ההסכמה והכריזה מלחמה על מעצמות המרכז, ובעקבות כך נותקו היחסים בין המדינות.
בשנת 1921 חודשו היחסים, ובשנת 1940 הצטרפה הונגריה למדינות הציר, אשר הייתה בעיקרה ברית בין האימפריה היפנית וגרמניה הנאצית.
לאחר מלחמת העולם השנייה, שתי המדינות נותקו היחסים בין המדינות, והן כוננו מחדש את היחסים הדיפלומטיים רק באוגוסט 1959.
אפריל 2000 - נשיא הונגריה ארפאד גנץ ביפן
יולי 2002 - אקיהיטו, קיסר יפן בהונגריה
דצמבר 2009 - נשיא הונגריה לאסלו שויום ביפן.
הונגריה מחזיקה ביפן שגרירות בטוקיו ו-2 קונסוליות כבוד בהאמאמאצו ואוסקה.
מאידך, יפן מחזיקה בהונגריה שגרירות בבודפשט.
יחסי הונגריה–קוריאה הדרומית הם היחסים הדו-צדדיים בין הונגריה לקוריאה הדרומית.
הונגריה מחזיקה בקוריאה הדרומית שגרירות בסיאול וקונסוליית כבוד באינצ'ון.
קוריאה הדרומית מחזיקה בהונגריה שגרירות בבודפשט.
היחסים מתוארכים לחילופי המשימות הקבועות בין שתי המדינות, שהוכרזו במהלך אולימפיאדת הקיץ בשנת 1988 בסיאול.
ההכרזה הפכה את הונגריה למדינת הגוש המזרחי הראשונה שהחליפה שגרירים עם קוריאה הדרומית.
באותה העת היה מספר גדול של פקידים ממדינות קומוניסטיות שונות בסיאול, לאחר שהתעלמו מהקריאה של קוריאה הצפונית להחרים את האולימפיאדה; יחד עם הונגריה הם יצרו קשרים רשמיים ובלתי פורמליים שונים עם ממשלת דרום קוריאה.
המסחר עם הונגריה כבר היה מוערך אז ב-18 מיליון דולר; התרחבות המגעים הכלכליים נחשבה כמניע של הונגריה לכינון יחסים.
יחסים דיפלומטיים מלאים כוננו רשמית ב-29 בינואר של השנה שלאחר מכן.
באותה תקופה, קים פיונג-איל, בנו של קים איל-סונג ואחיו למחצה של מנהיג צפון קוריאה העתידי קים ג'ונג-איל, בדיוק הגיע לבודפשט כשגריר; בתגובה למהלכי הונגריה ליצירת קשרים עם הדרום, הצפון העביר אותו לבולגריה.
בולגריה חיקתה את הונגריה ועברה אף היא לקשרים פתוחים עם הדרום.
עריקתו של דיפלומט צפון קוריאני (2006)
בשנת 2006 דיפלומט צפון קוריאני בהונגריה ובני משפחתו ערקו לדרום קוריאה על ידי כניסתם לשגרירות דרום קוריאה ובקשת מקלט מדיני.
עד 2007 הסחר הדו-צדדי צמח כמעט פי 90 ל-1.6 מיליארד דולר; המשקיעים הגדולים של דרום קוריאה בהונגריה כללו את סמסונג ואת האנקוק.
שגריר הונגריה בדרום קוריאה, מיקלוס לנגיאל, שהחל את שירותו באוקטובר 2007, עבד בעבר הנציגות בפיונגיאנג בשנות השמונים.
ב-29 במאי 2019, ספינת שיט נהרות בשם Hableány טבעה, לאחר שננגחה על ידי ספינת שיט נהרות גדולה יותר בשם Viking Sigyn.
באירוע נהרגו 25 מתוך 33 התיירים הדרום קוריאנים על סיפון Hableány, ואחד מהם נעדר (נכון ל-15 באוגוסט 2019).
התקרית גרמה לכך שדרום קוריאה שלחה עובדי הצלה לבודפשט: חלקם השתתפו גם בפעולות הצלה בעקבות אסון סוואל בשנת 2014. שר החוץ של דרום קוריאה, קנג קיונג-ווה, נסע גם הוא לבודפשט, כדי לבקר את הניצולים וקרובי הנוסעים ב-Hableány.
יחסי הונגריה–טורקיה הם יחסי החוץ בין הונגריה לטורקיה.
במהלך המאה ה-16 כבשה האימפריה העות'מאנית את רוב שטחה של ממלכת הונגריה, למעט חלק קטן במערבה שנותר תחת שלטון בית הבסבורג, אולם עד סוף המאה ה-17 כבשו ההבסבורגים מחדש את כל שטחה של הונגריה.
במהלך מלחמת העולם הראשונה לחמו המדינות זו לצד זו, כחלק ממעצמות המרכז.
כיום, שתי המדינות חברות מלאות במועצת אירופה, ה-OECD, נאט"ו, ה-OSSE וה-WTO.
כמו כן הונגריה היא חברת האיחוד האירופי וטורקיה היא מועמדת להצטרפות לארגון.
הונגריה מחזיקה בטורקיה שגרירות באנקרה ו-7 קונסוליות באנטליה, איסטנבול, איזמיר, איזמיט, קייסרי, קוטאיה וטקירדא.
טורקיה מחזיקה בהונגריה שגרירות בבודפשט.
יחסי הונגריה–סרביה הם יחסי החוץ בין הונגריה לבין סרביה.
שתי המדינות חולקות 151 ק"מ של גבול משותף.
ישנם כ-254,000 אנשים ממוצא הונגרי המתגוררים בצפון סרביה (במיוחד בוויבודינה) וכ-7,000 אנשים ממוצא סרבי החיים בהונגריה.
במהלך המאה ה-15 נכבשו ממלכת סרביה ורוב ממלכת הונגריה בידי האימפריה העות'מאנית, אולם לקראת סוף המאה ה-17 הועברה הונגריה לשלטון בית הבסבורג.
במהלך המלחמה הטורקית הגדולה, בשלהי המאה ה-17, נעזרו בסרבים אויבי הטורקים - האוסטרים, הפולנים והוונציאנים.
במשך תקופה קצרה נחלו האוסטרים הצלחה מסוימת, אך בסופו של דבר נסוגו.
סרבים רבים נענו להזמנת האוסטרים, ונדדו צפונה לשטחי אוסטריה, במקום להישאר בארצם בהמתנה לנקמה הטורקית.
במהלך המאה ה-18 הצליחו האוסטרים לכבוש את צפון סרביה ובוסניה, וחלקים מדלמטיה, מה שאפשר לסרבים רבים לחזור לאזורים אלה.
במהלך המאה ה-19 התקיימו יחסים טובים בין ההונגרים לסרבים, אולם לאחר הקמת ממלכת סרביה הידרדרו היחסים ביניהם, ובמהלך מלחמת העולם הראשונה לחמו המדינות זו בזו.
לאחר המלחמה סופחו ממלכת קרואטיה-סלבוניה והבאנאט לממלכת סרביה, והוקמה ממלכת הסרבים, הקרואטים והסלובנים שהפכה מאוחר יותר לממלכת יוגוסלביה.
ב-12 בדצמבר 1940, הונגריה חתמה על הסכם ידידות נצח עם יוגוסלביה, אולם לאחר מכן היא נטלה חלק בפלישה של מדינות הציר ליוגוסלביה, מה שגרם להתאבדותו של ראש הממשלה ההונגרי פאל טלקי.
בשנת 2013 נערך פיוס היסטורי בין הונגריה לסרביה; נשיא הונגריה יאנוש אדר נאם בפני הפרלמנט הסרבי, שם התנצל רשמית על השתתפותם של הונגרים ברצח העם הסרבי במלחמת העולם השנייה, כולל הטבח בדרום באצ'קה.
בתגובה, בשנת 2014 ביטל הפרלמנט הסרבי את חוקי יוגוסלביה על אשמתו הקולקטיבית של העם ההונגרי בפשעים שבוצעו במלחמת העולם השנייה.
יחסי סחר ממלאים תפקיד חשוב בכלכלות של שתי המדינות.
בשנת 2015 הייתה סרביה שותפת הסחר ה-18 החשובה ביותר בהונגריה בייצוא סחורות ו-26 ביבוא.
הונגריה מחזיקה בסרביה שגרירות בבלגרד ו-3 קונסוליות בקרגוייבץ, ניש וסובוטיצה.
סרביה מחזיקה בהונגריה שגרירות בבודפשט וקונסוליה כללית בסגד.
יחסי הונגריה–מקסיקו הם יחסי חוץ בין הונגריה למקסיקו.
היחסים החלו במהלך מלכותו הקצרה של מקסימיליאן הראשון, קיסר מקסיקו בשנים 1864–1867. היחסים הדיפלומטיים עם האימפריה האוסטרו-הונגרית כוננו בשנת 1901, אך הושעו בין השנים 1941–1974. הם חודשו ב-14 במאי 1974. שתי המדינות חברות בארגון לשיתוף פעולה ולפיתוח כלכלי ובאו"ם.
בשנת 1861 ביקש הקיסר הצרפתי נפוליאון השלישי להרחיב את האימפריה שלו ופלש למקסיקו.
האימפריה הצרפתית, יחד עם הוסרים הונגריים, השתלטו על המדינה.
הקשר הרשמי הראשון בין ממלכת הונגריה למקסיקו החל עם בואו של הקיסר מקסימיליאן מבית הבסבורג, ששלט במקסיקו בשנים 1864–1867 והיה אחיו של פרנץ יוזף הראשון, קיסר אוסטריה ומלך הונגריה.
מקסימיליאן הראשון התגורר בטירת צ'פולטפק בפארק צ'פולטפק במקסיקו סיטי; הוא משמש כיום כמוזיאון המציג ריהוט ויצירות אמנות משנות ה-60 של המאה ה-19 של האימפריה האוסטרו-הונגרית.
במהלך המצור על מקסיקו סיטי, חיילים הונגרים נלחמו כדי לשמור על השליטה בעיר מכוחות רפובליקנים מקסיקניים.
ביוני 1867, מקסיקו סיטי נכבשה בידי כוחות רפובליקנים והחיילים ההונגרים הוחזרו לאירופה.
בשנת 1867, האימפריה האוסטרו-הונגרית ניתקה את היחסים הדיפלומטיים עם מקסיקו לאחר רצח הקיסר מקסימיליאן.
בשנת 1925 ביקר הרוזן ס'צני במקסיקו.
במהלך מלחמת העולם השנייה ניתקה מקסיקו את היחסים הדיפלומטיים עם הונגריה בשנת 1941. היחסים הדיפלומטיים בין שתי המדינות חודשו ב-14 במאי 1974. בספטמבר 1976 פתחה מקסיקו שגרירות בבודפשט.
בשנת 1977 ביקר במקסיקו פאל לושונצי , ראש המועצה הנשיאותית של הרפובליקה העממית ההונגרית.
באפריל 1990 ערך שר החוץ של מקסיקו פרננדו סולנה ביקור רשמי בהונגריה.
באוקטובר 1991 ביקר במקסיקו הדיפלומט ההונגרי פרנץ שומוגי.
שר החוץ ההונגרי גזה יסנסקי ביקר במקסיקו במרץ 1992. ביולי 1992 ערך הנשיא קרלוס סלינס את הביקור הראשון של נשיא מקסיקו בהונגריה.
בתחילת 1997 ביקר בקובה ומקסיקו שר החוץ ההונגרי אישטוואן סנט-איוואני.
באפריל 1997 ערך נשיא הונגריה ארפאד גנץ ביקור ממלכתי במקסיקו, הראשון מאז כוננו היחסים מחדש, ונפגש עם נשיא מקסיקו ארנסטו סדייו.
בנובמבר 2001 ביקר ראש ממשלת הונגריה ויקטור אורבן במקסיקו, שם השתתף בישיבת מנהיגי המפלגות הנוצריות-דמוקרטיות.
בשנת 2004, נשיא מקסיקו ויסנטה פוקס ביקר בהונגריה כדי לדון בהסכם לשיתוף פעולה כלכלי עתידי שיגביר את יחסי הכלכלה והסחר.
במאי 2014 חגגו שתי המדינות 40 שנה ליחסים דיפלומטיים.
ביקורים רמי דרג מהונגריה למקסיקו
שר המדינה פרנץ שומוגי (1991)
שר החוץ אישטוואן סנט-איוואני (1997)
נשיא הונגריה ארפאד גנץ (1997)
ראש ממשלת הונגריה ויקטור אורבן (2001)
ראש ממשלת הונגריה פטר מדגיישי (2004)
ביקורים רמי דרג ממקסיקו להונגריה
מזכיר החוץ פרננדו סולנה (1990)
נשיא מקסיקו קרלוס סלינס (1992)
מזכירת החוץ רוסאריו גרין (1998)
נשיא מקסיקו ויסנטה פוקס (2004)
תת-מזכירת החוץ לורדס ארנדה בסאורי (2005 ו-2010)
במהלך שנות ה-60 וה-70 היצוא ההונגרי לאמריקה הלטינית היווה מעל 6% מכלל היצוא של הונגריה, וספק מוצרים ותרופות מתוצרת בעלות נמוכה אך באיכות סבירה.
הייצוא צנח מאוד מהשיא הזה בשנות ה-80 וה-90. עם זאת, משפל של כ-5 מיליון דולר בשנת 1990, הסחר עם מקסיקו התרחב בהתמדה.
באפריל 1997 הדגיש הנשיא גונץ את עתידו של הסחר הדו-צדדי, שלדבריו עלה פי ארבעה בשנתיים האחרונות והסתכם ב-22.8 מיליון דולר, כאשר הייצוא ההונגרי הסתכם בכ-6.1 מיליון דולר.
מקור אחר מעניק לשנת 1996 את היצוא ההונגרי, בעיקר מכונות, מעט מתחת ל-7 מיליון דולר, בעוד שהיבוא של מקסיקו הסתכם ב-29 מיליון דולר.
בשנת 2004 אמר גיולה נממת, שגריר הונגריה במקסיקו, כי הוא מצפה כי היחסים בין מקסיקו להונגריה יתעצמו עוד יותר לאחר שהונגריה הצטרפה לאיחוד האירופי בהמשך אותה שנה.
הוא ציין שמקסיקו הייתה כבר שותפת הסחר החשובה ביותר של הונגריה באמריקה הלטינית.
בשנת 2018 הסתכם המסחר הכולל בין הונגריה למקסיקו ב-1.7 מיליארד דולר.
הייצוא העיקרי של הונגריה למקסיקו כולל: מנועי בוכנה, מכוניות תובלה וטורבו.
הייצוא העיקרי של מקסיקו להונגריה כולל: חלקים ואביזרים למכשירים מכניים; יחידות תהליכים ומוטות חיבור.
חברות רב-לאומיות מקסיקניות כמו Cemex ונמאק פועלות בהונגריה.
נמק מפעיל מפעל ייצור בעיר גיור ההונגרית.
הונגריה מחזיקה במקסיקו שגרירות במקסיקו סיטי.
מקסיקו מחזיקה בהונגריה שגרירות בבודפשט.
יחסי הונגריה–סין הם היחסים הדיפלומטיים בין הונגריה לבין הרפובליקה העממית של סין.
הונגריה הייתה במקור חלק מהאימפריה האוסטרו-הונגרית.
בשנת 1869, האימפריה האוסטרו-הונגרית שושלת צ'ינג חתמו על הסכם לכינון יחסים דיפלומטיים, אשר יושם באופן רשמי בשנת 1871. בשנת 1881 שושלת צ'ינג החלה לשלוח שגרירים קיסריים לאימפריה האוסטרו-הונגרית, ואילו האימפריה האוסטרו-הונגרית הקימה שגרירות בבייג'ינג בשנת 1896. האתר המקורי של השגרירות הוא כיום מושבו של המכון הסיני ללימודים בינלאומיים.
במהלך מרד הבוקסרים בשנת 1900, האימפריה האוסטרו-הונגרית הייתה אחת המדינות המשתתפות.
האימפריה האוסטרו-הונגרית הכירה ברפובליקה של סין ב-6 באוקטובר 1913. בשנת 1917, מכיוון שרפובליקת סין הצטרפה למדינות ההסכמה במלחמת העולם הראשונה והכריזה מלחמה על האימפריה האוסטרו-הונגרית, ניתקה סין את היחסים הדיפלומטיים עם האימפריה האוסטרו-הונגרית.
בשנת 1941 הצטרפה הונגריה למדינות הציר, ובכלל זה האימפריה היפנית, ולאחר שהכריזה סין מלחמה על גרמניה, איטליה ויפן ב-11 בדצמבר, הונגריה גם הפכה בעקיפין למדינת אויב של הממשלה הלאומית.
ב-13 בפברואר 1945 נכנעה הונגריה וברית המועצות כבשה את הונגריה.
ב-1 בפברואר 1946 בוטלה המלוכה והוקמה הרפובליקה של הונגריה.
בשנת 1949 התקבלה החוקה ושמה שונה ל.
ב-20 באוגוסט 1949 הוכרז על הקמת הרפובליקה העממית ההונגרית, וכעבור חודש וחצי הוקמה הרפובליקה העממית של סין.
הרפובליקה העממית של סין והונגריה
הרפובליקה העממית של סין והרפובליקה העממית של הונגריה כוננו יחסים דיפלומטיים ב-6 באוקטובר 1949. הם היו בין המדינות הראשונות שקיימו יחסים דיפלומטיים עם הרפובליקה העממית של סין.
בשנת 1994, נשיא הונגריה, ארפאד גנץ, ביקר בסין.
בשנת 1995, ג'יאנג דזה-מין, מזכ"ל הוועד המרכזי של המפלגה הקומוניסטית של סין ונשיא הרפובליקה העממית של סין ביקר בהונגריה.
הונגריה מחזיקה בסין שגרירות בבייג'ינג ו-2 קונסוליות בצ'ונגצ'ינג ושאנגחאי.
סין מחזיקה בהונגריה שגרירות בבודפשט.
יחסי הונגריה–קוריאה הצפונית הם יחסי החוץ בין הונגריה לרפובליקה העממית הדמוקרטית של קוריאה (DPRK), המכונה בדרך כלל קוריאה הצפונית.
היחסים בין המדינות התקיימו מאז מלחמת קוריאה, אולם עם זאת התפתחו לסכסוכים.
הרפובליקה ההונגרית השנייה הכירה ברפובליקה העממית הדמוקרטית של קוריאה ב-11 בנובמבר 1948 כישות הריבונית החוקית היחידה של קוריאה כולה.
לאחר מלחמת קוריאה, שלחה קוריאה הצפונית מספר וטרנים להונגריה כחילופי סטודנטים.
כאשר החלה המרד ההונגרי ב-1956, הצטרפו בערך 200 מתלמידים אלו; ניסיון המלחמה שלהם התגלה כמסייע לתלמידים ההונגרים, שרבים מהם לא היו בעלי הכשרה צבאית ולא הצליחו להפעיל את הנשק והציוד שתפסו.
בעקבות המהפכה, הכוחות הסובייטים והמשטרה ההונגרית אספו את הסטודנטים הצפון קוריאנים – שהובחנו בקלות מהמקומיים על ידי הופעתם – וגירשו אותם בחזרה לקוריאה הצפונית, כאשר כמה מהם נמלטו לאוסטריה.
בשנת 1988, אחיו של קים ג'ונג-איל, קים פיונג-איל, נשלח להונגריה כשגריר קוריאה הצפונית.
עם זאת, מעט יותר משנה לאחר מכן, הונגריה הייתה לראשונה מהגוש המזרחי שכוננה יחסים עם קוריאה הדרומית; בתגובה, משכה קוריאה הצפונית את קים מהונגריה ושלחה אותו לבולגריה.
הם התייחסו בכעס להחלטה ההונגרית כ"בגידה", ואז גירשו את השגריר ההונגרי לפיונגיאנג, מיקלו לנגיאל.
זה הוביל לירידה בקשרים הדו-צדדיים שנמשכה למעלה מעשור וחצי; בריאיון ל"קורד הראלד" ב-2004, סגן שר החוץ, גאבור סנטיוואני, הצביע על כך שממשלתו מעוניינת לשפר את קשריהם עם הצפון.
עם זאת, נכון לשנת 2009, בניין השגרירות ההונגרית לשעבר בפיונגיאנג נותר ריק; היחסים של בודפשט עם פיונגיאנג מנוהלים באמצעות שגרירותם בבייג'ינג, אם כי לדברי לינגל, שהפך מאז לשגריר הונגריה בקוריאה הדרומית, היו תוכניות להעביר אליו את האחריות לקשר ההוא.
בשנת 2002 התברר כי דיפלומט צפון קוריאני לשעבר בבודפשט היה מעורב בסחר בינלאומי בנשק בעת שהותו בהונגריה.
יחסי הונגריה–צ'ילה הם יחסי החוץ בין הונגריה לבין הרפובליקה של צ'ילה.
היחסים בין המדינות כוננו ב-14 ביוני 1870, עת כוננה צ'ילה יחסים דיפלומטיים עם ממלכת הונגריה, שהייתה באותה העת חלק מהאימפריה האוסטרו-הונגרית.
ב-18 באפריל 1843, במהלך מלחמת העולם השנייה, ניתקה צ'ילה את היחסים עם הונגריה שהייתה חלק ממדינות הציר.
ב-15 בינואר 1965 חודשו היחסים בין המדינות, אולם הם נותקו שוב ב-16 באוקטובר 1973 בעקבות ההפיכה בצ'ילה.
ב-11 בינואר 1990 בעקבות חזרתה של צ'ילה לדמוקרטיה חודשו היחסים בין המדינות.
צ'ילה מחזיקה בהונגריה שגרירותה בבודפשט.
הונגריה מחזיקה בצ'ילה שגרירות סנטיאגו דה צ'ילה ו-5 קונסוליות באריקה, קונספסיון, לה סרנה, פונטה ארנס וולפראיסו.
יחסי הונגריה–ספרד הם יחסי החוץ בין הונגריה לספרד.
בשנת 1198 נשא אימרה הראשון, מלך הונגריה, את בתו של אלפונסו השני, מלך אראגון, קונסטנצה מאראגון לאישה.
בשנת 1235 התחתן חיימה הראשון, מלך אראגון, עם יולאנטה מהונגריה, בתו של אנדראש השני, מלך הונגריה.
בשנת 1526 נהרג לאיוש השני, מלך הונגריה, בקרב מוהאץ', ובעקבות כך הומלך פרדיננד מאוסטריה למלך הונגריה, בעוד אחיו קרל החמישי, קיסר האימפריה הרומית הקדושה, שלט באותה העת אף על ספרד ההבסבורגית.
בעקבות כך לחמו שתי הממלכות זו לצד זו במלחמת שלושים השנים, ואצילים ספרדים שתמכו בבית הבסבורג אף עברו להונגריה לאחר תבוסתם במלחמת הירושה הספרדית.
בשנת 1920 כוננה הונגריה יחסים דיפלומטיים עם ממלכת ספרד, אשר נמשכו אף לאחר התפטרותו של אלפונסו השלושה עשר, מלך ספרד, והקמת הרפובליקה הספרדית השנייה.
ב-13 בינואר 1938, בעיצומה של מלחמת האזרחים בספרד, ניתקה הונגריה את יחסיה עם הרפובליקה הספרדית וכוננה יחסים דיפלומטיים עם ספרד הלאומנית.
במהלך מלחמת העולם השנייה הצטמצמו היחסים הדיפלומטיים הדו-צדדיים בין המדינות.
משנת 1944 הציל השגריר הספרדי הצעיר בבודפשט, אנחל סאנס בריס, את חייהם של כמעט חמשת אלפים יהודים הונגרים.
ב-22 באוגוסט 1946 כוננה הונגריה יחסים דיפלומטיים עם הממשלה הספרדית הרפובליקנית הגולה שבסיסה בפריז, אולם היחסים נותקו בשנת 1950. למרות זאת הונגריה לא כוננה יחסים עם ממשלת פרנקו, ורק בשנת 1977 לאחר החזרת המונרכיה בספרד כוננו שתי המדינות יחסים דיפלומטיים מחדש.
כינון היחסים הדיפלומטיים סלל את הדרך להקמת מסגרת מוסדית לשיתוף פעולה דו-צדדי.
בשנת 1977 בנושא הגנת הצומח, בשנת 1978 בענייני וטרינריה, בשנת 1979 בנושאים טכניים ומדעיים, בשנת 1980 בהובלות דרכים בינלאומיות, בשנת 1982 בנושאי תיירות, בשנת 1985 בשיתוף פעולה כלכלי ותעשייתי ובשנת 1988 בהימנעות מהליכי מיסוי כפול והסגרה והליכים פליליים.
הסכמים דו צדדיים בנושא סיוע משפטי נכרתו על ידי שני הצדדים.
בשנה העשירית ליחסים דיפלומטיים מלאים, ביולי 1987, ביקרו חואן קרלוס הראשון, מלך ספרד, ואשתו המלכה סופיה בבודפשט ונפגשו עם מזכ"ל הוועד המרכזי של מפלגת העם הסוציאליסטית ההונגרית, יאנוש קאדאר.
בנובמבר 1988 ביקר ראש ממשלת הונגריה קארוי גרוס במדריד.
לאחר חילופי השלטון בהונגריה המשיכו היחסים הבילטרליים המבוססים להתפתח בצורה חלקה.
בשנת 1990 בוטלה דרישת הוויזה בין שתי המדינות.
לאחר מספר ביקורי שרים, הגיע ראש הממשלה יוז'ף אנטל לביקור קצר במדריד ביוני 1991 בחברת השר לעניינים כלכליים בינלאומיים בלה קאדר.
באותה שנה הגיעה המלכה סופיה מספרד לבודפשט לביקור פרטי בחברת אחותה הנסיכה אירנה.
הונגריה מחזיקה בספרד שגרירות במדריד וקונסוליות בברצלונה, בילבאו, חיחון, מאלגה, פלמה דה מיורקה, סנטה קרוס דה טנריפה וולנסיה.
ספרד מחזיקה בהונגריה שגרירות בבודפשט.
יחסי הונגריה–פורטוגל הם יחסי החוץ בין פורטוגל להונגריה.
אליזבת מתורינגיה, מלכת הונגריה הייתה דודתה של איזבל מאראגון, אשתו של דיניש, מלך פורטוגל.
פדרו, דוכס קוימברה ערך ביקור בממלכת הונגריה בין השנים 1425–1428, ולחם עבור זיגיסמונד, מלך הונגריה במהלך המלחמות ההוסיטיות בבוהמיה.
האימפריה האוסטרו-הונגרית הכירה ב באוקטובר 1910, לאחר מהפכת אוקטובר בפורטוגל.
לאחר התבוסה במלחמת העולם הראשונה, יצאו קרל הראשון, קיסר אוסטריה ומלך הונגריה ומשפחתו לגלות במדירה בפורטוגל.
אפונסו קוסטה חתם על חוזה טריאנון לטובת פורטוגל ב-4 ביוני 1920, כחלק מבעלות הברית המנצחות, עמן השיגה הונגריה חוזה שלום אך איבדה חלקים גדולים משטחה.
במהלך מלחמת העולם השנייה סייע שגריר פורטוגל בבודפשט, קרלוס סמפאיו גארידו, לכ-1,000 יהודים להימלט מגרמניה הנאצית לפורטוגל.
לאחר המלחמה יצא מיקלוש הורטי לגלות באשטוריל בפורטוגל, שם מת בשנת 1957.
פורטוגל והונגריה חידשו את היחסים הדיפלומטיים הישירים ב-1 ביולי 1974, לאחר סיום המשטר האנטי-קומוניסטי אסטדו נובו על ידי מהפכת הציפורנים הפורטוגזית ב-25 באפריל 1974. פורטוגל הצטרפה ל בשנת 1986, הונגריה הצטרפה אחריה בשנת 2004 לאחר נפילת חומת ברלין בשנת 1989, בה מילאה הונגריה תפקיד מהותי.
בשנת 2016, פורטוגל ייצאה סחורות בשווי 200.4 מיליון אירו להונגריה, מתוכם 36.1% מכונות ומכשירים, 16.0% פלסטיק, 13.0% כלי רכב וחלקי רכב ו-6.0% מוצרים כימיים-פרמצבטיים.
באותה תקופה הונגריה ייצאה סחורות בשווי 271.7 מיליון אירו לפורטוגל, מתוכם 35.6% מכונות ומכשירים, 26.7% כלי רכב וחלקי רכב, 16.4% מוצרים כימיים-פרמצבטיים ו-3.7% מכשירים אופטיים ודיוק.
בשנת 2015 דורגה הונגריה במקום ה-26 בתור לקוחה ובמקום ה-27 כספקית לסחר חוץ פורטוגלי.
בסחר החוץ ההונגרי בשנת 2015 פורטוגל הייתה במקום ה-32 בקרב הקונים ובמקום ה-37 בקרב הספקים.
פורטוגל מחזיקה בהונגריה שגרירות בבודפשט.
הונגריה מחזיקה בפורטוגל שגרירות בליסבון ו-3 קונסוליות כבוד בפונשל, טאווירה ופורטו.
יחסי הונגריה–מצרים הם יחסי החוץ בין הונגריה למצרים.
שתי המדינות כוננו יחסים דיפלומטיים בשנת 1929. במהלך מלחמת העולם השנייה נותקו היחסים, אולם הם חודשו בשנת 1947 לאחר המלחמה.
מצרים תמכה בהונגריה במהלך המרד ההונגרי, ונאצר אף היה אמור לבקר בהונגריה בשנת 1956 במהלך ביקורו במזרח אירופה, אולם לבסוף הביקור התבטל בגלל מלחמת סיני.
בשנות ה-50 מכרה הונגריה נשק לציוד צבאי למצרים.
במהלך מלחמת יום הכיפורים סיפקה הונגריה למצרים ציוד צבאי במקום הציוד שאיבדה בקרבות.
בפברואר 2021 נפגשו שרי החוץ של שתי המדינות וחתמו על מזכר הבנות לשיתוף פעולה בין שני משרדי החוץ תוך התמקדות בשיתוף פעולה פיתוח בינלאומי.
מצרים מחזיקה בהונגריה שגרירות בבודפשט.
הונגריה מחזיקה במצרים שגרירות בקהיר.
יחסי הונגריה–הפיליפינים הם יחסי החוץ בין הונגריה לבין הפיליפינים.
שתי המדינות כוננו יחסים דיפלומטיים בשנת 1973. ב-7 בדצמבר 2013 נפגש שר החוץ ההונגרי יאנוס מרטוני, עם שר החוץ הפיליפיני אלברט דל רוסאריו, על מנת לבחון הזדמנויות סחר והשקעה בפיליפינים כדי לחזק את הקשרים הדו-צדדיים ולטפח שותפויות לשיתוף פעולה בתחומים כגון השכלה גבוהה, תיירות וקידום תרבות, וניהול מים.
בשנת 2016 פתחה הונגריה את שגרירותה במנילה מחדש, לאחר שני עשורים שבהם הייתה השגרירות סגורה.
הפיליפינים מחזיקה בהונגריה שגרירות בבודפשט.
הונגריה מחזיקה בפיליפינים שגרירות במנילה.
יחסי הונגריה–ניו זילנד הם היחסים הדיפלומטיים הרשמיים שבין ניו זילנד לבין הונגריה.
כ-1,400 הונגרים חיים בניו זילנד, רבים מהם הגיעו לניו זילנד לאחר המרד ההונגרי בשנת 1956.
בעוד שהקשרים הדו-צדדיים עם הונגריה צנועים בהשוואה למדינות אחרות ב, ניו זילנד והונגריה משתפות פעולה בזירה הבינלאומית בה הן חולקות אינטרסים, במיוחד כתומכים במאמצי שמירת השלום של האו"ם.
תוכנית חופשות עבודה מאפשרת לצעירים ניו זילנדים ולהונגרים לחיות ולעבוד במדינות אחרות.
בשנת 2019 הסתכם הסחר בין המדינות ב-121 מיליון דולר ניו זילנדי.
היצוא להונגריה הסתכם ב-15 מיליון דולר ניו זילנדי וכלל בעיקר: ברזל ופלדה, ציוד מכני ומכונות, ואילו היבוא מהונגריה הסתכם ב-106 מיליון דולר ניו זילנדי וכלל בעיקר: כלי רכב, חלקים ואביזרים; ציוד מכני ומכונות.
ניו זילנד מיוצגת בהונגריה באמצעות שגרירותה בווינה, אוסטריה, ובנוסף מחזיקה קונסוליית כבוד בפראג.
הונגריה מחזיקה בניו זילנד שגרירות בוולינגטון, ובנוסף מחזיקה קונסוליית כבוד באוקלנד.
יחסי הונגריה–פינלנד הם יחסי החוץ של פינלנד והונגריה.
המדיארים והפינים הם עמים פינו-אוגרים, ובעקבות כך חולקות פינלנד והונגריה קשרים תרבותיים.
בסוף המאה ה-19 זיקה לשונית פינית-אוגרית התקבלה באופן נרחב לאחר דיון ציבורי נרחב.
הונגריה הכירה בפינלנד ב-23 באוגוסט 1920, ואילו פינלנד הכירה בהונגריה ב-10 בספטמבר 1920.
כשפרצה מלחמת החורף בין פינלנד לברית המועצות, הרבה הונגרים חשו אהדה רבה כלפי הפינים ורצו לעזור להם.
ממשלת הונגריה לא תמכה רשמית בפינלנד, אך החלה בסתר לחפש דרכים לעזור לה במלחמה.
בנוסף, ארגונים לא ממשלתיים החלו לארגן תמיכה בפינלנד.
הונגריה עזרה לפינלנד באמצעות תרומות כספיות, חימוש ומתנדבים צבאיים.
לאחר תבוסתה במלחמת ההמשך, פינלנד ניתקה את היחסים הדיפלומטיים עם הונגריה ב-20 בספטמבר 1944.
היחסים הדיפלומטיים כוננו מחדש ב-20 במאי 1947.
פינלנד מחזיקה בהונגריה שגרירות בבודפשט וקונסוליית כבוד בפץ'.
הונגריה מחזיקה בפינלנד שגרירות בהלסינקי ו-4 קונסוליות כבוד בטורקו, מרייהאמן, טמפרה ויואנסו.
יחסי הונגריה–נורווגיה הם יחסי החוץ בין הונגריה לנורווגיה.
קונסוליה כללית נורווגית עצמאית הוקמה בבודפשט כבר בשנת 1905, זמן קצר לאחר פירוק האיחוד עם שוודיה ועצמאות נורווגיה עצמה, כאשר ממלכת הונגריה עוד הייתה חלק מהאימפריה האוסטרו-הונגרית.
אנדרה גרגרסן ההונגרי-נורווגי הפך לקונסול כללי של כבוד וכיהן בתפקיד זה עד 1935.
שתי המדינות כוננו יחסים דיפלומטיים ב-12 בפברואר 1920, אך נציגויות דיפלומטיות הוקמו רק בשנים 1947–1948 לאחר מלחמת העולם השנייה.
בשנת 2020 נחגגו בשתי המדינות 100 שנה לכינון היחסים הדיפלומטיים ביניהן.
נורווגיה מחזיקה בהונגריה שגרירות בבודפשט.
הונגריה מחזיקה בנורווגיה שגרירות באוסלו ו-2 קונסוליות כבוד בסטוונגר וסרפסבורג.
יחסי הונגריה–מונטנגרו הם יחסי החוץ בין הונגריה ומונטנגרו.
שתי המדינות חברות בנאט"ו ובאו"ם, ומונטנגרו מועמדת להצטרפות ל.
הונגריה הכירה במונטנגרו ב-12 ביוני 2006, וכעבור יומיים, ב-14 ביוני 2006, כוננו שתי המדינות יחסים דיפלומטיים.
לאחר שנת 2010 המגעים התקרבו במיוחד.
לדוגמה, מומחים הונגרים סייעו למונטנגרו במשא ומתן על הצטרפותה ל.
עם השנים גם יחסי הסחר צמחו משמעותית.
הונגריה היא שחקנית גדולה בכלכלת מונטנגרו.
הבנק הגדול במדינה נמצא בידיים הונגריות.
זוהי חברת בת של OTP, הבנק הגדול ביותר בהונגריה.
במשך זמן מה הייתה קרנוגורסקי טלקום בבעלות מגיאר טלקום.
הבעלים של המלון הגדול ביותר במונטנגרו הוא לרינץ' משרוס, שקנה אותו לאחרונה מאיש עסקים הונגרי אחר.
הונגריה מחזיקה במונטנגרו שגרירות בפודגוריצה וקונסוליה בהרצג נובי.
מונטנגרו מחזיקה בהונגריה שגרירות בבודפשט.
יחסי הונגריה–מקדוניה הצפונית הם יחסי החוץ בין הונגריה ומקדוניה הצפונית.
שתי המדינות חברות בנאט"ו ובאו"ם, ומקדוניה הצפונית מועמדת להצטרפות ל.
הונגריה הכירה במקדוניה הצפונית ב-29 באוגוסט 1994. בשנת 2019, ממשלת אורבן נתנה מקלט לראש ממשלת מקדוניה הצפונית לשעבר ומנהיג מפלגת VMRO-DPMNE ניקולה גרואבסקי, שנידון למאסר במדינתו באשמת שחיתות.
במאי 2021 העבירה הונגריה למקדוניה הצפונית 6,000 מנות חיסון נגד הקורונה.
הונגריה מחזיקה במקדוניה הצפונית שגרירות בסקופיה.
מקדוניה הצפונית מחזיקה בהונגריה שגרירות בבודפשט.
יחסי הונגריה–מרוקו הם היחסים הדיפלומטיים שבין הונגריה לבין ממלכת מרוקו.
שתי המדינות כוננו יחסים דיפלומטיים בשנת 1959, ובשנת 2019 הן חגגו 60 שנה ליחסים הדיפלומטיים.
בשנת 2017 הושק קו טיסה ישיר מאגאדיר לבודפשט.
ביוני 2021 חתמו שר החוץ המרוקאי, נאסר בוריטה ושר החוץ והמסחר ההונגרי פטר סז'יארטו, במהלך ביקור רשמי במרוקו, על חיזוק שיתוף הפעולה הכלכלי והמסחרי בין המדינות.
המסמך מציין כי שתי המדינות מחויבות לעודד שיתוף פעולה עסקי בתחומי עדיפות, בעיקר פיננסים, חקלאות, תעשייה, חינוך, אנרגיה, מים, בריאות ופיתוח בר קיימא.
הונגריה מחזיקה במרוקו שגרירות ברבאט.
מרוקו מחזיקה בהונגריה שגרירות בבודפשט.
יחסי הונגריה–כורדיסטן העיראקית הם היחסים שבין הונגריה לכורדיסטן העיראקית.
הונגריה מיוצגת בכורדיסטן העיראקית באמצעות קונסוליה כללית מאז נובמבר 2014, בעוד שלכורדיסטן אין נציגות בהונגריה.
נשיא כורדיסטן מסעוד ברזאני ביקר בהונגריה ב-2012 וב-2015 בביקורים רשמיים.
יתרה מכך, ראש ממשלת הונגריה ויקטור אורבן הביע תמיכה בעצמאות חבל כורדיסטן מעיראק בשנת 2015, מה שגרם לדאגה בקרב ממשלת עיראק.
מ-2014 עד 2018, הסיוע הצבאי ההונגרי לכורדיסטן הסתכם ב-250–275 טונות של נשק כולל תחמושת, והרמטכ"ל ההונגרי פרנץ קורום השתמש במילה "נאמנות" כדי לתאר את היחסים הצבאיים ההונגרים-כורדים.
כאשר עבד אל-כרים קאסם שלט בעיראק מ-1958 עד 1963, החלה הרפובליקה העממית של הונגריה הקומוניסטית לסייע לעיראקים ולמיעוט הכורדי בענייני חינוך, וסטודנטים כורדים הורשו ללמוד בבודפשט.
לאחר השתלטות הבעת' ב-1963, התגברה המלחמה הכורדית–עיראקית הראשונה ורבים מאנשי הגרילה הכורדיים של המפלגה הכורדית הדמוקרטית נשלחו לטיפול בהונגריה.
סיוע זה נמשך תחת המלחמה הכורדית–עיראקית השנייה מ-1974 עד 1975. באותו עשור נוסד האיחוד הפטריוטי של כורדיסטן שהחזיק בקשרים דיפלומטיים הדוקים עם מפלגת הפועלים הסוציאליסטית ההונגרית, שתיהן חברות באינטרנציונל הסוציאליסטי.
במהלך מלחמת איראן-עיראק, שגרירים הונגרים בבגדאד דיווחו מדי פעם לבודפשט בנוגע למצבם של הגרילה הכורדית נגד סדאם חוסיין.
חיזוק היחסים בין כורדיסטן העיראקית להונגריה
למרות שהאוטונומיה של חבל כורדיסטן העיראקית הוקמה ב-1992, הקשרים בינה להונגריה לא התחזקו עד ל-2012, תחת ממשלת ויקטור אורבן.
באותה שנה הוביל הנשיא הכורדי מסעוד ברזאני משלחת להונגריה, שם פגשו את ראש הממשלה ויקטור אורבן, הנשיא לסלו קוור, שר החוץ יאנוס מרטוני, שר הכלכלה גיורגי מטולצ'י וסגן יו"ר הפרלמנט איסטוואן ג'קאבלדון בדרכים לפיתוח שיתופי פעולה במגזרים שונים, לרבות השקעות, חקלאות, חינוך ואנרגיה.
לאחר הפגישה הצהיר הנשיא ברזני כי הפגישה היא "צעד חשוב לקראת כינון יחסים דו-צדדיים חזקים", בעוד יאנוס מרטוני תיאר את כורדיסטן כבעלת "משמעות היסטורית".
בשנה שלאחר מכן, ביקר שר החוץ הכורדי פלאח מוסטפא בהונגריה כדי לפגוש את מזכיר המדינה במשרד החוץ זסולט נמת כדי לדון בקשרים פוליטיים, כלכליים, תרבותיים וחינוכיים.
סגן שר המדינה ההונגרי לעניינים גלובליים, פטר ווינטרמנטל, ביקר בארביל באפריל 2014. מזכר הבנות נחתם בין שני הצדדים בנובמבר 2014.
בתקופה זו, חברת הנפט והגז הרב-לאומית ההונגרית "MOL Group" פתחה משרד בבירה הכורדית ארביל ומאז פיתחה שדה נפט גדול ורכשה נפט כורדי.
בשנת 2016, קבוצת MOL הגיעה לעסקה עם אזור כורדיסטן לוויתור על חלקה בבלוק אקרי-ביג'אל.
לאחר שהמדינה האסלאמית (דאעש) נכנסה לעיראק וכבשה את מוסול במהלך המתקפה בצפון עיראק, החלה הונגריה לסייע צבאית לחיילים הכורדים (הפשמרגה).
באוגוסט 2014 שיגרה הונגריה למעלה מ-50 טונות של תחמושת לפשמרגה, בעוד ש-116 חיילים הונגרים נשלחו לכורדיסטן כדי לאמן את הפשמרגה בספטמבר 2015. בדצמבר 2015 שר החוץ ההונגרי פיטר שייארטו ביקר בכורדיסטן והתחייב לסיוע הומניטרי בשווי 300 מיליון דולר, תוך כדי ביקור בחיילים ההונגרים המוצבים שם.
שר ההגנה ההונגרי איסטוואן סימיצ'סקו ביקר בכורדיסטן במאי 2016 כדי לדון במלחמה נגד דאעש ובקשרים בין הונגריה לכורדיסטו.
במהלך מסעו הודיע כי 110 סוגי נשק מתקדמים יישלחו לכורדיסטן.
הונגריה גם לקחה עשרות לוחמי פשמרגה לטיפול רפואי.
בנובמבר 2018, משלחת פשמרגה יצאה להונגריה כדי להרחיב את הסיוע המנהלי והרפואי.
בחודש שלאחר מכן, משלחת בראשות ראש מטה ההגנה של הונגריה פרנץ קורום ביקרה בכורדיסטן כדי לדון בהמשך התמיכה הצבאית.
כדי לחזק את הקשרים בין הונגריה לאזור האוטונומי, שונה שמו של הרחוב הראשי ברוונדוז על שם המנהיג המהפכני ההונגרי לאיוש קושוט.
אנתולוגיה של שירים כורדיים פורסמה גם בהונגרית על ידי מכון בלסי במימון המדינה.
בינואר 2017, הממשל הכורדי הציע מלגות לסטודנטים הונגרים.
ארכאולוגים הונגרים חקרו גם את כורדיסטן, עם סקר גיאודטי של טירת דווין ליד ארביל ומשימת חפירה ב-2018 במישור רניה.
הונגריה גם סייעה בבנייה מחדש של בית ספר יסודי פרטי מארייאמה בכורדיסטן בשווי 700,000 דולר.
השר ההונגרי למשאבי אנוש זולטן באלוג ביקר בכורדיסטן לרגל הסיוע.
בדצמבר 2018, שדרנים הונגרים וכורדים חתמו על הסכם לשיתוף פעולה בסיקור אזור כורדיסטן.
יחסי הונגריה–ונצואלה הם היחסים הדיפלומטיים בין הונגריה לוונצואלה.
הונגריה הייתה בין 28 מדינות האיחוד האירופי שהתעלמו מתוצאות הבחירות לאספה המכוננת הלאומית בוונצואלה 2017. הונגריה התעלמה גם מתוצאות הבחירות לנשיאות בוונצואלה 2018, בהם הוכרז ניקולאס מדורו כמנצח.
בשנת 2019, במהלך המשבר הנשיאותי בוונצואלה, הכירה הונגריה בחואן גואידו כנשיא ונצואלה.
הונגריה החזיקה בוונצואלה שגרירות בקרקאס, אולם סגרה אותה ב-2009.
ונצואלה מחזיקה בהונגריה שגרירות בבודפשט.
יחסי הונגריה–ערב הסעודית הם היחסים הדיפלומטיים בין הונגריה לערב הסעודית.
שתי המדינות כוננו יחסים דיפלומטיים ב-4 באפריל 1995. בינואר 2020 נפגשו שרי החוץ של שתי המדינות בבודפשט לציון 25 שנה לכינון היחסים בין המדינות.
שר החוץ ההונגרי פיטר סייארטו אמר במסיבת עיתונאים שהוא דן בקשרים דו-צדדיים עם עאדל אחמד אל-ג'ובייר והם זיהו תחומים שבהם הונגריה וסעודיה חלקו עמדות משותפות.
תחומים אלו כוללים הגירה ומלחמה בטרור, אמר סייארטו, והוסיף כי עמדתה הנחרצת של הונגריה היא שיש למנוע את הופעתה של מדינה גרעינית חדשה.
בכל הנוגע להגירה, הוא הדגיש את הצורך במתן סיוע הומניטרי כדי לחסל את הסיבות השורשיות שלה ודן עם הצד הסעודי באפשרות של פרויקטי סיוע משותפים.
סייארטו אמר שהם בחנו את האפשרות של שיתוף פעולה בפיתוח תשתיות במגזר ניהול המים של ערב הסעודית.
הוא ציין עוד את קו האשראי של 600 מיליון אירו שפתח בנק Exim של הונגריה כדי לקדם שיתוף פעולה כלכלי דו-צדדי.
השר הסעודי הדגיש סיכויים לשיתוף פעולה מועיל הדדי בתחומי המדע והחינוך.
הונגריה מחזיקה בערב הסעודית שגרירות בריאד.
ערב הסעודית מחזיקה בהונגריה שגרירות בבודפשט.
יחסי הונגריה–ליכטנשטיין הם יחסי החוץ בין הונגריה לבין ליכטנשטיין.